Brocciu

U Brocciu hè una spicialità di a gastrunumia corsa. U brocciu hè classatu com'è Appellazioni d'Origini Cuntrullata (AOC) dapoi un dicretu di u 3 ghjugnu 1998.

U brocciu si pò fà incù u latti di pecura o di capra. U brocciu di pecura hè più grassu ca quiddu di capra. Ùn si pò micca cunsidarà lu cum'è un casgiu, parchì risulta solu di a coagulazione à caldu di u seru (allora chì u casgiu hè dighjà coagulatu), cum'è a "ricotta" taliana.

U brocciu hè fabricatu incù un mischiu di seru (uttanta par centu) è di puricciu (vinti par centu). Si scalda prima u seru, insin'à una temperatura di circa cinquanta gradi. Dopu si salisci u seru è s'aghjusta tandu u puricciu. Si alza tandu a tempratura, par ghjugna fin à sittanta cinqui gradi. U focu devi survigliatu ch'eddu ùn sii micca troppu forti. Tandu u brocciu si forma à pocu à pocu, è si caccia par metta lu in i casgiaghji. Dopu, si lascia ghjilà u brocciu. Si pò mangnà dopu à circa trè ori.

U brocciu frescu hè prisintatu in a casgiaghja. A pruduzzione di u brocciu si face da nuvembre à ghjugnu.

 Gastrunumia 
Parechji spicialità di a gastrunumia corsa sò fatti incù u brocciu. Par esempiu:
 a frittata incù u brocciu
 l'imbrucciata
 u fiadone
 a pulenta incù u brocciu
 i cannelloni
 a cocciula

 Rifarenzi 
 l'AOC Brocciu corsu (in francesu)
 Brocciu corsu (in francesu)

 Liami 
 U brocciu - GIE Taravu

 Da veda dinò 
 a casgiaghja
 u puricciu
 u seru
 a lighjenda di u brocciu

Categoria:Gastrunumia corsa